
Қобда аудандық Қоғамдық Кеңес отырысының
ХАТТАМАСЫ

         Өткізілген  орны: Аудан әкімі аппаратының кіші мәжіліс залы  

	Төрағалық етуші: А.К.Темірбай  – аудандық қоғамдық кеңес төрағасы
	Кеңес хатшысы: А.Ж. Қабақбаева
	Қатысушылар: Қоғамдық Кеңес мүшелері (тізім бойынша), баяндамашылар


Күн тәртібінде:
          1. Аудандық полиция бөлімінің «Заң мен тәртіп» қағидаларының аудан көлемінде жүзеге асырылуы, жол қозғалысы қауіпсіздігін қамтамасыз ету жөніндегі шаралар туралы.
Баяндамашы: Абдиров Самат Сағынайұлы– Қобда ауданы полиция бөлімі бастығының орынбасары, полиция подполковнигі (бастығы іссапарда).
2. Көктем кезіндегі апаттық жағдайлардың қауіпсіздік ережелері, су тасқынының алдын алу шаралары туралы.
Баяндамашы: Суликанов Руслан Мәлікұлы – аудандық төтенше жағдайлар бөлімінің бастығы.
3. Қобда ауылындағы көктемгі су тасқынының алдын алу жолдарына дайындық туралы.
Баяндамашы: Күзембаев Ақсұлтан Тұяқұлы – Қобда ауылдық округі әкімінің міндетін атқарушы (әкімі еңбек демалысында).

Тыңдалды:

	Аудандық полиция бөлімінің «Заң мен тәртіп» қағидаларының аудан көлемінде жүзеге асырылуы, жол қозғалысы қауіпсіздігін қамтамасыз ету жөніндегі шаралар туралы Қобда ауданы полиция бөлімі бастығының орынбасары, полиция подполковнигі Самат Сағынайұлы мәлімет берді (баяндама қоса тіркелді).
Көктем кезіндегі апаттық жағдайлардың қауіпсіздік ережелері, су тасқынының алдын алу шаралары туралы аудандық төтенше жағдайлар бөлімінің бастығы Суликанов Руслан Мәлікұлы баяндады (баяндама қоса жалғанды).
Қобда ауылындағы көктемгі су тасқынының алдын алу жолдарына дайындық туралы Қобда ауылдық округі әкімінің міндетін атқарушы Күзембаев Ақсұлтан Тұяқұлы мәлімдеді (баяндама қоса жалғанды).

Аудандық полиция бөлімінің «Заң мен тәртіп» қағидаларының аудан көлемінде жүзеге асырылуы, жол қозғалысы қауіпсіздігін қамтамасыз ету жөніндегі шаралар туралы



Сұрақ-жауап-ұсыныс:

Кеңес мүшесі Д. Назаров:
· Сіздің баяндамаңызға сәйкес білім беру нысандары бойынша аудан әкімі
құзыретінде жоқ, яғни мектеп жанындағы қоршау-белгілер бойынша облыс әкімдігіне ұсыныс берілді ме?
Қобда ауданы полиция бөлімі бастығының орынбасары, полиция подполковнигі С.Абдиров:
· Облыс бойынша Департамент береді,  біздің тараптан қай білім беру 
нысандарына керек екендігі туралы тізім жолданды.
Кеңес мүшесі С. Әшенова:
· Баяндамаңыз түсінікті, баяндамада 615 бап бойынша 45 жаяу 
жүргіншілердің жол жүру ережелерін бұзған дедіңіз, соның ішінде оқушылар, мекемелердің қызметкерлері ме, сол жағы анықталады ма сіздерде?
Қобда ауданы полиция бөлімі бастығының орынбасары, полиция подполковнигі С.Абдиров:
· Әр түрлі жастағы тұрғындар бар, оның ішінде кәмелетке толмаған 
балалар да бар, ол кезде кәмелетке толмаған балаға емес оның заңды өкіліне, яғни ата-анасына хабар беріліп, тиісті шара қолданылды. Сонымен қатар, білім беру мекемелерінде аптасына кемінде 2 рет оқушылармен, колледж студенттерімен тәрбиелік мәні бар профилактикалық жұмыстар жүргізіліп отырады: яғни әр түрлі бейнероликтер көрсетіледі.
Кеңес мүшесі М.Бисимбаев:
· Қобда ауылындағы Алматы мен Сейфуллина көшелерінің 
қиылысындажылдамдық бәсеңдеткіш (лежачий полицейский) орнатылса, оқушылар, тұрғындар жолдан өтіп жатқанда автокөліктер тежегіштерін баспайды.
Қобда ауданы полиция бөлімі бастығының орынбасары, полиция подполковнигі С.Абдиров:
· Жақсы, ұсынысыңыз қабылданды.
Кеңес мүшесі Т.Қазиев:
· Жол бойында жүретін малдарға байланысты қандай жұмыстар 
жүргізіліп жатыр?.
Қобда ауданы полиция бөлімі бастығының орынбасары, полиция подполковнигі С.Абдиров:
· Самара-Шымкент тас жолы бойында сиыр-жылқы малдары жүрген 
жағдайлар орын алды. Оларға тиісті іс-шаралар жүргізілді. Сонымен қатар, әрқашан да шаруа қожалық иелеріне ескерту жұмыстары, хаттар да жіберіліп отырады. 
Кеңес мүшесі Б.Қылышбаева:
· Алаяқтық туралы қандай ақпараттар айта аласыз, соңғы 2 жылға 
анализ жасап отырасыздар ма? Сонымен қатар, алаяқтарға алданған тұрғындар болса, ұсынысым: сол алданған адамдар видео-үндеу халыққа жасаса.
Қобда ауданы полиция бөлімі бастығының орынбасары, полиция подполковнигі С.Абдиров:
· Алаяқтық бойынша 2026 жылға, яғни биылға тіркелген жоқ. 2025 жылы 
6 адамның өтініші тіркелді. Тиісті жұмыстар жүргізілді. Бейне-үндеу жасаған видеороликтері(бет-әлпеті құпия түрде) әлеуметтік желілерге салынды. 

Кеңес мүшесі Б.Қылышбаева:
· Алдымызда көктем мезгілі келе жатыр, яғни велосипед маусымы 
басталады, сондықтан балаларға сіздер тарапынан түсіндіру жұмыстары жүргізілсе. Алдағы уақытта жасанды интеллектті де жұмыс барысында қолдансаңыздар, рақмет.
Қобда ауданы полиция бөлімі бастығының орынбасары, полиция подполковнигі С.Абдиров:
· Ұсынысыңыз қабылданды, рақмет.
Кеңес мүшесі М. Күзембай:
· Қобда ауылындағы Қобыланды батыр атындағы орта мектептің 
алдында үнемі автокөліктер дұрыс тұрмайды, яғни балалардың өтуіне кедергі. Сол жерге белгі қойылса немесе автокөлік жүргізушілеріне ескерту берілсе 
Қобда ауданы полиция бөлімі бастығының орынбасары, полиция подполковнигі С.Абдиров:
· Ұсынысыңыз қабылданды, рақмет.
   
Көктем кезіндегі апаттық жағдайлардың қауіпсіздік ережелері, су тасқынының алдын алу шаралары туралы
Сұрақ-жауап-ұсыныс:

Кеңес мүшесі Б.Қылышбаева:
· Аудан аумағында соңғы жылы қандай төтенше жағдайлар болды? 
Сонымен қатар, әлеуметтік осал топтағы отбасыларға өрт сөндіру датчиктері орнатылды ма? Ұсынысым: төтенше жағдайлар бөлімінің әлеуметтік парақшасын жүргізсеңіздер, рақмет.
Аудандық төтенше жағдайлар бөлімінің бастығы Р. Суликанов:
· Су тасқынынан басқа төтенше жағдай тіркелген жоқ. Иә, газ беру 
мекемесімен бірігіп, қазіргі таңда қондырылып жатыр. Сонымен қатар, үнемі білім беру мекемелеріне де барып, ауылдарға барғанда әр үйлерге кіріп  түсіндіру жұмыстары, ережелермен таныстырамыз. Департамент тарапынан парақша жүргізуге тыйым салынған.

Қобда ауылындағы көктемгі су тасқынының алдын алу жолдарына дайындық туралы
Сұрақ-жауап-ұсыныс:
Кеңес мүшесі Д. Назаров:
· Қобда ауылындағы түнгі жарықтандыруды, әсіресе, көше 
қиылыстарындағы бағана шамдарын тексеріп шықсаңыздар. Сонымен қатар, ескі моншаның алдына да жарықтандыру шамдары қойылса.
Қобда ауылдық округі әкімінің міндетін атқарушы А. Күзембаев:
· Ұсыныс қабылданды.

Кеңес мүшесі С. Әшенова:
· Көше бойына баннерлерді ілмес бұрын грамматикалық қателеріне, 
жалпы күй-жағдайына қарап алып барып ілінсе.
Қобда ауылдық округі әкімінің міндетін атқарушы А. Күзембаев:
· Ұсыныс қабылданды, оның алдында да айтылған ұсыныстарыңыз 
орындалды, түзетіліп қайта ілінді.

Кеңес мүшесі И. Тұраров:
· Ауыл сыртындағы қоқыс полигоны мен мал қорымы сіздердің баланста 
ма?
Қобда ауылдық округі әкімінің міндетін атқарушы А. Күзембаев:
· Баланста болғанымен, жауапты аудандық ветеринариялық станция.

Кеңес төрағасы А. Темірбай:
· Осы баяндамаларды тыңдап отырып, әр мекемелердің басшыларына 
алғысымыды айтқым келеді.
Полиция бөлімі тарапынан өздеріне бекітілген жұмыстарды әрқашан тиянақты, абыроймен жасап жатқандары айдан анық көрініп тұр, жол қауіпсіздігін қамтамасыз етуде де, тәртіп, ауданның тыныштығы үшін де күні-түні жұмыс жасауда.
	Төтенше жағдайлар бөлімі бойынша да дәл осындай пікірдемін, үнемі тікесінен тік тұрып жұмыстарын атқаруда.
Қобда ауылдық округінің қызметкерлері тарапынан да Қобда аудан орталығы болғандықтан ең көп күш осы ауылдық округіне барлық күш түсетінін белгілі. Басшыларынан бастап кіші қызметкеріне дейін таң атысымен кқше бойындағы кұл-қоқыстарды жинап, көше жарықтандыру, баннер ілу тағы да көптеген ауыл ішіндегі жұмыстарды өз үйіндегідей жасап жатқандарын көріп отырамыз.

Қобда аудандық Қоғамдық Кеңес ШЕШІМ ЕТТІ:

1. Аудандық Қоғамдық Кеңес отырысындағы баяндамашылардың ақпараттары назарға алынсын, сонымен қатар:
1.1. Аудандық полиция бөлімі бойынша:
- Қобда ауылындағы Алматы мен С. Сейфуллин көшелерінің қиылысында жылдамдық бәсеңдеткіш (лежачий полицейский) орнатылу туралы;
- Жұмыс барысында жасанды интеллекті де пайдалану;
1.2. Қобда ауылдық округі бойынша:
- Ауыл ішіндегі түнгі жарықтандырғыш бағана шамдарын тексеріп, қарап шығу;
[bookmark: _GoBack]- Ауыл тұрғындарының мекен-жайларынан тиімді бағада қоқыс шығару қызметтерін іске қосыру;
- Ауыл ішінде ілінетін баннерлердің түр-сипаттары мен грамматикалық қателерін мұқият тексеруден өткізіп барып ілу.

1.3. Қоғамдық кеңес мүшелері:
- Қоғамдық іс-шараларға белсене қатысу;
- Қоғамдық кеңес отырыстарының өткендігі туралы БАҚ-да мақала жариялау, әлеуметтік желілерге орналастыру.


	Төраға                                                                                 А.Темірбай


	Хатшы                                                                                 А. Қабақбаева
